entlebucher sennenhund
Store norske leksikon,Teknologi og industri,Landbruk,Husdyr,Hund,Hunderaser
Entlebucher sennenhund er en hunderase som er en av de fire sveitsiske sennenhundrasene. Den ble anerkjent som rase i 1913. Denne ble som de øvrige sennenhundene brukt som gjeter- og trekkhund for melkekjerrer.
Beskrivelse Rasestandarden på mankehøyden for hannhunder er 44–50 cm og for tisper 42–48 cm. Den har flat skalle, lite markert stopp, kraftig snute og hengende ører. Den har forholdsvis lang kropp og naturlig lang eller medfødt stumphale. Pelsen er korthåret og svart med rustbrune tan-tegninger og symmetriske hvite tegninger på hode, hals, bryst og poter. Les mer i Store norske leksikon hund hunderase hundens historie